钦定古今图书集成/明伦汇编/氏族典/第412卷 > 杜俣
## 钦定古今图书集成/明伦汇编/氏族典/第412卷 > 杜俣

按《万姓统谱》：俣字硕甫，成都人。崇观间，侍兄宦金陵，
遂寓芜湖。祖叔元，仕仁宗朝为职方郎，即苏轼所谓
“杜君懿学李建中字得笔法”者也。父沂，与轼游最厚，
轼有《菩萨泉》诗，为沂赋也。俣幼即从轼游，与陈瓘、汪
藻为四兄弟，凛有典刑。家藏法书、名画甚富，有田数
十亩，伏腊外不留嬴。环所居植竹，赋诗自娱，不妄与
人交。动止可观，乡党尊礼之。闲游里中，童稚亦知敬
爱。自号“野翁。”年七十馀而卒。有诗集藏于家。清高萧
散，盖如其人。